разходи. Цената на вноса на база CIF в Индия бе определена като среднопретеглена стойност от единичните цени на вноса от всички трети държави с изключение на КНР и от държави, които не са членки на СТО, изброени в приложение 1 към Регламент (ЕС) 2015/755 на Европейския парламент и на Съвета (82).
 (115)
 Комисията изключи вноса в Индия от КНР, тъй като в раздел 3.2.2 направи заключението, че в настоящия случай не е целесъобразно да се използват вътрешните цени и разходи в КНР поради наличието на значителни нарушения в съответствие с член 2, параграф 6а, буква б) от основния регламент. Тъй като няма доказателства, че едни и същи нарушения, съществуващи на вътрешния пазар на Китай, не засягат в еднаква степен продуктите, предназначени за износ, Комисията счете, че експортните цени са повлияни от същите нарушения. По същия начин бе изключен и вносът в Индия от държави, които не са членки на СТО (83) и са изброени в приложение 1 към Регламент (ЕС) 2015/755. В член 2, параграф 7 от основния регламент се предвижда, че цените на вътрешния пазар в тези държави не могат да се използват за определяне на нормалната стойност. След изключването на вноса в Индия от КНР обемът на вноса на сярна киселина от други трети държави остана представителен (75,3 % от общия обем на вноса в Индия). Тъй като обемът на вноса на анилин в Индия от трети държави, различни от КНР, е ограничен, Комисията се опита да намери други представителни референтни стойности.
 (116)
 Комисията не установи наличието на свободния пазар на международна представителна референтна цена за анилин, при която няма нарушения. Китай продължава да бъде основният участник в световен мащаб с близо 50 % от световния капацитет за производство на анилин, следван от Западна Европа и САЩ (84). Освен това свободният пазар на анилин в Съюза и САЩ е ограничен (85). Около 90 % от произвеждания в световен мащаб анилин се използва за производството на изолационния материал метилендифенилов диизоцианат (MDI) (86). Заявителят е единственият европейски производител на анилин, който не е интегриран в производството на MDI (87).
 (117)
 Заявителят заяви, че средната цена на внасяния анилин в Индия през последните пет години е била 1,95 USD/kg и че никога не е била по-ниска от 1,50 USD/kg (т.е. 1,32 EUR/kg) (88). Комисията използва като референтна стойност най-консервативната цена за анилин, предоставена от заявителя, т.е. 1,32 EUR/kg.
 (118)
 За да се определи нормалната стойност съгласно методологията на Комисията, към тези цени на вноса по принцип следва да се добавят вносните мита върху производствените фактори и материалите, внасяни в Индия, както и вътрешните транспортни разходи. За сярната киселина Комисията приложи вносното мито на Индия, като данните за него бяха налични в софтуера на Световната банка World Integrated Trade Solution (89), на съответните равнища, в зависимост от държавата на произход на внесените количества. Освен това Комисията добави вътрешните транспортни разходи, изчислени за тон въз основа на котировките за доставки, както е посочено в доклад на Световната банка (90). За референтната стойност за анилин Комисията добави вътрешните транспортни разходи.
 3.2.4.2. Консумативи
 (119)
 Консумативите